” በውድድር ዓመቱ ቡድናችን ጥሩ ባይሆንም በግሌ ብዙ ትምህርት ወስጄበታለው፤ ጥሩ ጊዜም እያሳለፍኩ ነው” መድሃኔ ብርሃኔ
በዘንድሮ የውድድር ዓመት በደደቢት ጥሩ እንቅስቃሴ በማድረግ ተስፋ ከተጣለባቸው ተጫዋቾች አንዱ ነው። በአዲስ አበባ ቄራ አከባቢ የተወለደው ታታሪው መድሃኔ ብርሃኔ በዚህ ዓመት በመስመር ተከላካይነት ፣ በፊት አጥቂነት እና መስመር ተጫዋችነት ተሰልፎ በግሉ ምርጥ ዓመት እያሳለፈ ይገኛል።በበርካታ የሜዳ ክፍሎች መጫወት የሚችለው እና ከቅርብ ጨዋታዎች ወዲህ ቦታውን ቀይሮ ምርጥ ብቃቱን በማሳየት ጎሎችም በማስቆጠር ላይ የሚገኘው መድሃኔ ብርሃኔ ስለ ታዳጊ ቡድን ቆይታው ፣ ስለ እግር ኳስ ህይቱ እና ስለ ወቅታዊ አቋሙ ከሶከር ኢትዮጵያ ጋር ቆይታ አድርጓል።የታዳጊ ቡድን ቆይታ…የእግር ኳስ ህይቴ የሚጀምረው ሰፈር ውስጥ በነበረው ፕሮጀክት ነው ከዛ ቀጥሎ ራዕይ ወደሚባል ቡድን ነው ያመራሁት። ከዛ በኋላ ደግሞ ብዙ ነገር ወደተማርኩበት ደደቢት ታዳጊ ቡድን በአሰልጣኝ ኤልያስ ኢብራሂም አማካኝነት መጣሁ። የራዕይ ቆይታዬ በጣም ጥሩ ነበር፤ በተመሳሳይ የደደቢት ቡድናችንም በጣም ጥሩ ቡድን ነበር። ለዋንጫ የደረስንባቸው ግዜያቶች ነበሩ።
በሁሉም የታዳጊ ቡድን ቆይታዎቼ ብዙ ነገር ተምሬበታለው። በተለይ የደደቢት ታዳጊ ቡድን ቆይታዬ በዋንጫ ባይታጀብም በጣም አሪፍ ጊዜ ስለነበረኝ ብዙ ሳልቆይ ነበር ወደ ዋናው ቡድን ያደግኩት።ዓምና በጥቂት ጨዋታዎች ላይ ተቀይሮ የመግባት እድል ብታገኝም በፕሪምየር ሊጉ ብዙ እድል ያገኘኸው ዘንንሮ ነው። ቆይታህን እንዴት ትገልፀዋለህ? ዓምና በጥቂት ጨዋታዎች ተሳታፊ ነበርኩ።
ግን እንዲህ በተከታታይ መሰለፍ የጀመርኩት በዚህ ዓመት ነው። በመጀመርያ ዓመት ቆይታዬም ቡድናችን ጥሩ ባይሆንም በግሌ ብዙ ትምህርት ወስጄበታለው፤ ጥሩ ግዜም እያሳለፍኩ ነው። ከሁሉም ግን በርካታ ልምድ እየቀሰምኩበት ነው። በመጀመርያው ዙር በቡድናችን ልምድ ያላቸው ተጫዋቾች ባይኖሩም በሁለተኛው ዙር እንደ መድሃኔ ታደሰ እና ኃይሉ ገብረየሱስ የመሰሉ ተጫዋቾች በመምጣታቸው ከነሱም ልምድ እንድንወስድ ዕድል ከፍቶልናል። ባጠቃላይ ቆይታዬ በሁለት ጎኑ ነው የማየው። በአንድ በኩል ቡድናችን በወራጅ ቀጠና መገኘቱ በጣም ያስከፋኛል፤ በሌላው በኩል ደግሞ በቋሚነት ቡድኔን እያገለገልኩ በመሆኔ  በጣም ደስተኛ ነኝ።በአዲስ ቦታ ላይ በመሰለፍ ግቦች ማስቆጠር መጀመርህ ምን ስሜት ፈጠረብህ ? ወሳኝ ጎሎች በማስቆጠሬ በጣም ደስ ነው ያለኝ። በርግጠኝነትም ጎሎች ማስቆጠሬን እቀጥልበታለው። መስመር ላይ መሰለፉ ተመችቶኛል።በዚህ ዓመት በተከላካይነት ፣ በመስመር እና በአጥቂ ቦታ ላይ ተሰልፈሃል የቱ ቦታ ተመቸህ?ሁሉም ቦታዎች ምርጫዎቼ ናቸው የኔ ምርጫ ይሄ ነው ማለት ይከብደኛል። ሁሉም ቦታዎች ላይ የመጫወቱ ብቃቱ አለህ ብሎ አሰልጣኜ ካሰለፈኝ የኔ ስራ አሰልጣኜ ባለኝ መሰረት መጫወት ነው።ከዚ በፊት የተለየ ሚና ተሰጥቶህ ተጫውተህ ታውቃለህ?አዎ። በራዕይ እና ታዳጊ ቡድን ቆይታዬ የፊት አጥቂ ሆኜ ተጫውቻለው፤ ጎሎችም አስቆጥር ነበር።
በተለይ በራዕይ ቆይታዬ በርካታ ግቦች አስቆጥር ነበር። በአንድ የውድድር ዘመን በከፍተኛ ግብ አስቆጣሪነት ፉክክር ውስጥ ገብቼ በአንድ ግብ ነበር የተበለጥኩት እና በዛን ሰዓት አጥቂ ሆኜ መጫወቴ በብዙ ረገድ ጠቅሞኛል።የደደቢት የመጀመርያ ዙር ደካማ ውጤት ምክንያት ምን ነበር ትላለህ?በመጀመርያ ደረጃ ቡድናችን በወጣቶች የተገነባ ስለሆነ የልምድ እጥረት ነበረን። ልምድ ያለው ተጫዋች በቡድናችን ውስጥ አለመኖሩ በጣም ጎድቶናል። ከዛ ውጭ በጣም ዘግይተን ወደ ቅድመ ውድድር መግባታችንም በጣም ጎድቶናል። ቡድናችን ጥሩ ሆኖ ሳለ ብዙ የዝግጅት ጊዜ ስላልነበረን ቶሎ መቀናጀት አልቻልንም እሱም ችግር ፈጥሮብናል።ቡድናችሁ በአንፃራዊነት ከመጀመርያው ዙር በተሻለ መነቃቃት ላይ ነው ያለው እና ይህን በምን የመጣ ነው ትላለህ?አሁን የተለየው ነገር ጥሩ የማሸነፍ ስነ-ልቦና ገንብተናል። ከዚህ በተጨማሪ የነበረን የልምድ ችግር የሚያቃልሉልን ልምድ ያላቸው መጥተዋል። ከዛ ባለፈ አሰልጣኛችን የሚከተለው አጨዋወት በጣም ውጤታማ በመሆኑ ብዙ እንድንለወጥ ረድቶናል። ብዙ ነገር እንድንለውጥ ያደረገን አሰልጣችን ዳንኤል ፀሃዬ ነው። ብትኩረት ነው የሚያሰራን የቡድኑ ስሜት ለመቀየር ብዙ ጥሩ ስራዎች ሰርቷል። በዚህ አጋጣሚ የመቐለ ከተማ ነዋሪዎች መጥተው እንዲያበረታቱን እጠይቃለው። አሁንም ስታድየም ድረስ በመምጣት እያበረታቱን ነው። በዚ መልካም ስራቸው እንዲቀጥሉ እና ከቡድናችን ጎን እንዲቆሙ እማፀናለው። ላለመውረድ የሚታገለው ቡድናችን ተባብረን እናትርፈው እላለው። እንደ ቡድንም ለኔ በግልም እየደወሉ ያበረታቱናል። ለዚህም በደደቢት ተጫዋቾች ስም በጣም ማመስገን እፈልጋለውከቤተሰብ ተለይተህ መጫወት የጀመርከው ዘንድሮ ነው። ተፅዕኖ አልፈጠረብህም?ከቤተሰብ ርቆ መኖር በጣም ይከብዳል። ከዚህ በፊት ከእናቴ ተለይቼ አላውቅም። መጀመርያ ላይ ከሷ መለየት ከብዶኝ ነበር፤ በተለይ መጀመሪያ አከባቢ እናቴን ከአጠገቤ ማጣት በጣም ከብዶኝ ነበር። ግን ደግሞ ወደ መቐለ በመምጣት የግድ ስራዬ መስራት ስላለብኝ እና የምፈልገው ቦታ ላይ መድረስ ከፈለግኩኝ እንዲ አይነት መስዋዕትነት መክፈል እንዳለብኝ ከእናቴ ጋር ተናጋግሬ  ነው የመጣሁት ለመልመድም ብዙ ግዜ አልፈጀብኝም።
መቐለ ለመልመድም ብዙ አልከበደኝም በጣም ደስ የሚል ከተማ እና ህዝብ ነው።ከዛ ባለፈው ውጪ ሀገር ሄጄ መጫወትም ፍላጎት አለኝ።እሱን በቅርበት ማየቴ በብዙ ነገር ጠቅሞኛል ፤ ብዙ ነገርም ተምሬበታለው። እሱም ብቻ ሳይሆን ከነጌታነህ ከበደ ፣ ሥዩም ተስፋዬ ፣ ብርሃኑ ቦጋለ እና ሽመክት ጉግሳ ብዙ ነገር ተምርያለው ብዙ ልምድም ቀስሚያለው።